"Mis puutub  Punaarmee tegevuse nimetamisse vallutamiseks ja okupatsiooniks, siis tegemist ei ole ebaõigete andmetega. E. Menšikova ja S. Gnevaševa väide nagu oleks Nürnbergi Tribunal tunnistanud NSV Liidu tegevust Baltikumi territooriumi vabastamisel natslikest okupantidest seaduslikuks ja põhjendatuks on ebaõige. Nürnbergi tribunali eesmärgiks oli natslike sõjakurjategijate üle kohtumõistmine ja natsi-Saksa agressioonide hukkamõistmine. Nürnbergi tribunali pädevuses ei olnud ning tribunal ei otsustanud Teise maailmasõja  võitjariikide tegevuste õiguspärasuse üle. Ka rahvusvahelistes kohtuotsustes nimetatakse NSV Liidu tegevust 1944. aastal Eestis okupatsiooniks," sedastab kaitseministeerium.